FN วิ่งฉิว 6% โบรกฯมองเทคนิคขาขึ้น ลุ้นทดสอบแนวต้าน 2.10 บ.
FN วิ่งฉิว 6% โบรกฯมองเทคนิคขาขึ้น ลุ้นทดสอบแนวต้าน 2.10 บ. โดย ณ เวลา 10.21 น. อยู่ที่ระดับ 2.02 บาท บวก 0.11 บาท หรือ 5.76% สูงสุดที่ระดับ 2.04 บาท ต่ำสุดที่ระดับ 1.94 บาท ด้วยมูลค่าการซื้อขาย 54.32 ล้านบาท
8 มี.ค. 2562

ผู้สื่อข่าวรายงานว่า ราคาหุ้น บริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN ณ เวลา 10.21 น. อยู่ที่ระดับ 2.02 บาท บวก 0.11 บาท หรือ 5.76% สูงสุดที่ระดับ 2.04 บาท ต่ำสุดที่ระดับ 1.94 บาท ด้วยมูลค่าการซื้อขาย 54.32 ล้านบาท

ด้านนักวิเคราะห์ บล.ทรีนีตี้ ระบุในบทวิเคราะห์ โดยประเมินทางเทคนิคให้แนวรับสำหรับหุ้น FN ที่ระดับ 1.75 บาท และแนวต้านที่ 2.10 บาท ขณะที่ในทางพื้นฐานเห็นว่าการที่สาขาหาดใหญ่พร้อมให้บริการ จะเป็นการขยายฐานลูกค้าทั้งท้องถิ่นและต่างชาติ
ทั้งนี้ FN เพิ่งเปิดสาขาเอฟเอ็น เอ๊าท์เลท สาขาย่อย ในห้างไดอาน่า หาดใหญ่ เป็นสาขาลำดับที่ 12 เมื่อเดือน ธ.ค.61 ซึ่งช่วยเพิ่มช่องทางจัดจำหน่ายสินค้าและตอบสนองความต้องการของผู้บริโภคให้มากขึ้น พร้อมทั้งขยายฐานลูกค้าที่เป็นนักท่องเที่ยวทั้งชาวไทยและต่างชาติ รวมถึงลูกค้าในพื้นที่ภาคใต้และประเทศเพื่อนบ้านให้มากขึ้นด้วย
 